Diari Oficial de la Generalitat Valenciana


Sumari del DOGV 3360, del 28-10-1998 (1998/8469)

RESOLUCIÓ de 17 de setembre de 1998, del president de la Comissió Territorial d'Urbanisme d'Alacant, per la qual es fa públic l'acord de la Comisió Territorial d'Urbanisme de 28 de juliol relatiu al projecte de delimitació d'àrees de repartiment i càlcul de l'aprofitament tipus del Pla General d'Ordenació Urbana de Dénia.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3360

Data del DOGV
:   28-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8469


Data del document
:   17-09-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 17 de setembre de 1998, del president de la Comissió Territorial d'Urbanisme d'Alacant, per la qual es fa públic l'acord de la Comisió Territorial d'Urbanisme de 28 de juliol relatiu al projecte de delimitació d'àrees de repartiment i càlcul de l'aprofitament tipus del Pla General d'Ordenació Urbana de Dénia. [1998/X8469]
  
La Comissió Territorial d'Urbanisme, en la sessió del dia 28 de juliol de 1998, adoptà el següent
  
Acord
  
"Vist l'expedient de referència i de conformitat amb els següents:
  
Antecedents de fet
  
Primer
  
L'Ajuntament, en la sessió plenària del dia 11 d'abril de 1996, acordà la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 15 de novembre de 1995, i en un dels diaris de major difusió provincial, el 3 de novembre de 1995, i s'han presentat sis al·legacions.
  
Segon
  
La documentació està integrada per memòria informativa i justificativa, plans de delimitació d'àrees de repartiment, quadre d'aprofitament tipus i separates amb els càlculs per a cada àrea de repartiment.
  
Tercer
  
L'expedient fou objecte d'acord per la Comissió Territorial d'Urbanisme de 26 de novembre de 1996 i 6 d'octubre de 1997, en el sentit de suspendre l'aprovació definitiva de l'expedient fins que no foren esmenades determinades deficiències, que es comunicaren a l'Ajuntament.
  
Quart
  
L'Ajuntament, en data 20 de maig de 1998, presenta nova documentació aprovada en sessió plenària d'11 de maig de 1998, a fi d'esmenar les observacions assenyalades per la Comissió Territorial d'Urbanisme.
  
Cinqué
  
El Pla General d'Ordenació Urbana de Dénia manca de delimitació d'àrees de repartiment i aprofitament tipus per al sòl urbà. L'objecte del present projecte és fixar-los per a tot el sòl urbà.
  
Així, es divideix el sòl urbà en 17 àrees de repartiment (que es grafien en un pla 1/15.000) per a cada una de les quals es fixa un ús tipològic característic i es calcula un aprofitament tipus.
  
Sisé
  
Consta en l'expedient informe de la Gerència Territorial del Cadastre d'Alacant, de 24 de juny de 1997.
  
Consideracions tecnicojurídiques
  
Primera
  
La tramitació efectuada fins a la data per l'Ajuntament es considera, en línies generals, correcta, de conformitat amb allò que s'ha disposat en els articles 38 i 55 de la LRAU.
  
Segona
  
La documentació aportada es considera completa, de conformitat amb allò que s'ha disposat en els articles 27 i concordants de la LRAU.
  
Tercera
  
Les determinacions contingudes en el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, una vegada han sigut esmenades les observacions efectuades per la Comissió Territorial d'Urbanisme.
  
Quarta
  
La Comissió Territorial d'Urbanisme és l'òrgan competent per a l'adopció del present acord a l'empara d'allò que s'ha disposat en els articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i articles 9 i 10 del Reglament dels Òrgans Urbanístics de la Generalitat Valenciana aprovat per Decret 77/96, de 16 d'abril, del Consell.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú, i la resta de disposicions de pertinent aplicació, la Comissió Territorial d'Urbanisme, acorda
  
Primer
  
Aprovar definitivament el projecte de delimitació d'Àrees de repartiment i càlcul de l'aprofitament tipus del Pla General d'Ordenació Urbana de Dénia.
  
Segon
  
Publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb allò que s'ha disposat en els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que es manca del document de Normes Urbanístiques.
  
Contra el present acord, que no posa fi a la via administrativa, es podrà interposar recurs ordinari davant del Sr. conseller d'Obres Públiques, Urbanisme i Transports, en el termini d'UN MES, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.»